7. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30042/31/77 της 14 Μαΐου/28 Ιουν. 1977 (ΦΕΚ Β΄609) Περί αυξήσεως κατά 40% των υπό του Τ.Π.Κ.Π.Ε.Ν. χορηγουμένων εφ’ άπαξ παροχών. Έχοντες υπ’ όψει: 1.Τας διατάξεις της παρ. 2 του άρθρ. 5 του Ν.Δ. 3737/1957 περί Τ.Π.Κ.Π.Ε.Ν. (ΦΕΚ 168Α). 2.Την υπό του Δ.Σ. του Τ.Π.Κ.Π.Ε.Ν. ληφθείσαν σχετικήν απόφασιν κατά την συνεδρίασιν αυτού της 3.2.1977. 3.Τη εν προκειμένω σύμφωνον γνώμην της Επιτροπής Τιμών και Εισοδημάτων, ως το υπ’ αριθ. 0.963/733/ 16.4.77 σχετικόν έγγραφον του Υπουργείου Συντονισμού, αποφασίζομεν: 1.Εγκρίνομεν την υπό του Διοικητικού Συμβουλίου του Ταμείου Προνοίας Κατωτέρων Πληρωμάτων Ε.Ν. ληφθείσαν απόφασιν περί αυξήσεως κατά τεσσαράκοντα επί τοις εκατόν (40%) των ήδη υπ’ αυτού χορηγουμένων εφ’ άπαξ παροχών. 2.Της εν λόγω αυξήσεως δικαιούνται οι συφμώνως προς τα διατάξεις του άρθρου 3 του Ν.Δ. 3737/57 συνταξιοδοτούμενοι υπό του Ναυτικού Απομαχικού Ταμείου μέτοχοι του Τ.Π.Κ.Π.Ε.Ν., εφ’ όσον η περί απονομή της παροχής (περιοδικής ή εφ’ άπαξ) απόφασις του Ν.Α.Τ. έχει ημερομηνίαν μεταγενεστέραν της 31.12.1976. 3.Προς τούτο καθορίζομεν την κατά την παρ. 1 του άρθρου 5 του Ν.Δ. 3737/57 προσαύξησιν του γινομένου του πολλαπλασιασμού των μηνών υπηρεσίας επί την μέσην τακτικήν μηνιαίαν εισφοράν ως ακολούθως κατά περίπτωσιν ύψους μέσης τακτικής εισφοράς. Εν αρχή διαιρείται ο αριθμός 636.832 δια του αριθμού του εκφράζοντος την μέσην τακτικήν μηνιαίαν εισφοράν του ησφαλισμένου κατ’ εφαρμογήν της παρ. 1 του άρθρου 5 του Ν.Δ. 3737/57 της διαιρέσεως συνεχιζομένης μέχρι προσδιορισμού των έξ (6) πρώτων δεκαδικών ψηφίων. Εν συνεχεία αφαιρείται εκ του ούτω προκύπτοντος πηλίκου μία ακεραία μονάς. Τέλος, ο προκύπτων εκ της αφαιρέσεως αριθμός εκφραζόμενος εις ποσοστόν επί τοις εκατόν αποτελεί την ληφθησομένην υπ’ όψει προσαύξησιν κατά περίπτωσιν ύψους μέσης τακτικής μηνιαίας εισφοράς. Η παρούσα κοινοποιηθήτω προς εκτέλεσιν και δημοσιευθήτω δια της Εφημερίδος της Κυβερνήσεως. 